ai4bharat/Pralekha huggingface dataset:
کامرس اور صنعت کی وزارتہ
گوا میں مغربی اور وسطی زون کے لیے پی ایم گتی شکتی علاقائی ورکشاپ کا انعقاد
پی ایم گتی شکتی کے موثر نفاذ سے نجی سرمایہ کاری کو راغب کرنے میں آئے گی تیزی، پیداوار، روزگار اور نمو میں اضافہ کا ایک اچھا دور شروع ہو گا: سکریٹری، شعبہ برائے فروغ صنعت اور اندرونی تجارت
مغربی اور وسطی زون کے لیے پہلی ،وزیر اعظم گتی شکتی علاقائی ورکشاپ آج گوا میں منعقد ہوئی۔ ورکشاپ میں مرکزی وزارتوں اور ریاستی محکموں کی طرف سے منصوبہ بندی کے لیے قومی ماسٹر پلان  کو اپنانے کے معاملات پر تبادلہ خیال کیا گیا اور اس نے ریاستوں اور مرکزی وزارتوں/محکموں کے درمیان باہمی سیکھنے کے پلیٹ فارم کے طور پر کام کیا۔ سمیتا داؤرا، خصوصی سکریٹری، محکمہ برائے فروغ صنعت اور اندرونی تجارت ، مرکزی وزارت تجارت اور صنعت اور مرکزی وزارتوں اور گجرات، مہاراشٹر، گوا، چھتیس گڑھ اور مدھیہ پردیش کی ریاستی حکومتوں کے سینئر سرکاری افسران اس موقع پر موجود تھے۔
ویڈیو کانفرنس کے ذریعے ورکشاپ سے خطاب کرتے ہوئے، ڈی پی آئی آئی ٹی کے سکریٹری انوراگ جین نے کہا کہ پی ایم گتی شکتی نجی سرمایہ کاری کو بڑھانے، پیداوار، روزگار اور ترقی میں اضافے کے دور کا آغاز کرنے کا کام کرے گی۔ انہوں نے مزید کہا کہ گتی شکتی این ایم پی کا آغاز قوم کو آتم نربھر بھارت کے مقصد کو حاصل کرنے کے لیے کیا گیا تھا۔ انہوں نے مزید کہا کہ عام آدمی کو درپیش بہت سے مسائل کی بنیادی وجہ میکرو لیول کی منصوبہ بندی اور مائیکرو لیول پر اس کے نفاذ کے درمیان بہت بڑا خلا ہے اور یہ کہ گتی شکتی این ایم پی اس کے حل کی طرف ایک بڑا قدم ہے۔ سکریٹری انوراگ جین نے مزید کہا کہ اس پلیٹ فارم کے ذریعے انفرااسٹرکچر، اقتصادی اور سماجی شعبے کے پروجیکٹوں/ اسکیموں کی مربوط منصوبہ بندی، مطابقت پذیر عمل آوری اور نگرانی کو یقینی بنانے کے لیے ہم آہنگی پیدا کی جا سکتی ہے۔
اسپیشل سکریٹری، ڈی پی آئی آئی ٹی سمیتا داؤرا نے کہا کہ وزیر اعظم نریندر مودی کے ذریعہ 13 اکتوبر 2021 کو پی ایم گتی شکتی کے آغاز کے بعد سے، کئی سنگ میل جیسے کہ نیشنل لاجسٹک پالیسی کے اجراء ،کو حاصل کیا گیا ہے۔ پی ایم گتی شکتی این ایم پی کے تحت ہونے والی پیش رفت کا ذکر کرتے ہوئے، انہوں نے مزید کہا کہ آج تک 1300 سے زیادہ لیئرز اپ لوڈ ہو چکی ہیں۔ مرکزی وزارتوں کے 30 انفرادی پورٹل اور 36 ریاستوں/ مرکز کے زیر انتظام علاقوں کے ریاستی ماسٹر پلان پورٹل بھی تیار کیے گئے ہیں۔
مرکزی وزارت برائے سڑک نقل و حمل اور شاہراہ ، مرکزی وزارت ریلوے اور مرکزی وزارت مواصلات اور انفارمیشن ٹکنالوجی کے نوڈل افسران نے بھی پروجیکٹ کی منصوبہ بندی میں پی ایم گتی شکتی کے ساتھ اپنے بہتر تجربات کا اشتراک کیا۔ دن میں مزید کئی سیشنز کا انعقاد کیا گیا، جس میں استعمال کے معاملات کی نمائش اور اقتصادی سرگرمیوں اور سماجی شعبے کی منصوبہ بندی میں پی ایم گتی شکتی کے بہترین طور طریقوں، پائیدار شہروں کی تشکیل میں سٹی لاجسٹک پلان کی اہمیت اور پی ایم جی میں شامل ریاستوں کے بڑے پروجیکٹوں کےمسائل اور رکاوٹوں کے بارے میں کچھ سیشنز شامل تھے۔
پی ایم گتی شکتی پلیٹ فارم یوز کے معاملات کی ایک نمونہ فہرست یہاں دیکھی جا سکتی ہے۔
A Sample list of PM GatiShakti Platform Use Cases can be found here
سوشل میڈیا پر ہمیں فالو کریں:
@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
وزارات ثقافت
نیشنل میوزیم واقع نئی دہلی کی گیلریاں آج سے زائرین کے لئے بند کر دی گئیں
نئی دہلی میں واقع نیشنل میوزیم حکومت ہند کی وزارت ثقافت کے تحت ہندوستان کا ایک اہم ثقافتی ادارہ ہے۔ عالمی وبا کووڈ-19 کے پھیلنے کی وجہ سے پیدا شدہ صورتحال کے پیش نظر اور دہلی ڈیزاسٹر مینجمنٹ ایکٹ مجریہ 2005 کے تحت قومی راجدھانی خطہ دہلی کی حکومت کی طرف سے مورخہ 28-12-2021 کو جاری حکم نمبر 60/ ڈی ڈی ایم اے کووڈ۔19۔2021۔500 کے مطابق نیشنل میوزیم کی تمام گیلریاں  5 جنوری 2022 سے عوام کے مفاد میں آئندہ حکم جاری ہونے تک زائرین کے لئے بند رہیں گی۔ حکومتِ ہند کے عملہ اور تربیت کے محکمے کے مطابق نیشنل میوزیم کے تمام شعبے بہر حال کھلے رہیں گے اور کووڈ۔19 کے تمام پروٹوکول پر عمل جاری رہے گا۔
شماریات اور پروگرام کے نفاذ کی وزارت
ہندستان میں پے رول رپورٹ –باقاعدہ روزگار کا تناظر
نئی دہلی،25مارچ 2021/اعدادوشمار اور پروگرام نفاذ وزارت کے قومی اعدادوشمار دفتر  نے ملک میں روزگار کے تناظر کو پریس نوٹ جاری کیا ہے جس میں ستمبر 2017 سے لے کر جنوری، 2021 تک کی مدت کو شامل کیا گیا ہے۔ یہ تناظر چنندہ سرکاری ایجنسیوں کے پاس دستیاب انتظامیہ کے ریکارڈوں پر مبنی ہے۔ اس کا مقصد کچھ خصوصی پہلوؤں میں ہوئی ترقی کا اندازہ کرنا ہے۔ ہندستان میں پے رول رپورٹ باقاعدہ روزگار تناظر کی تفصیلی جانکاری سمیت منسلک کے لئے یہاں کلک کریں۔ https://static.pib.gov.in/WriteReadData/specificdocs/documents/2021/mar/doc202132501.pdf
ش ح۔ ش ت۔ج
Uno-3059
(Visitor Counter : 130
اسٹیل کی وزارت
اسٹیل کے مرکزی وزیر نے منڈی گوبند گڑھ اسٹیل کلسٹر کا دورہ کیا
سیکنڈریاسٹیل سیکٹربھارتیاسٹیل سیکٹر کا انتہائی اہم حصہ ہے: جناب رام چندر پرساد سنگھ
پنجاب کے فتح گڑھ صاحب ضلع کے منڈی گوبند گڑھ میں بھارت سرکار کی اسٹیل کی وزارت کے ذریعہ قائم کردہنیشنل انسٹی ٹیوٹ آف سیکنڈری اسٹیل ٹکنالوجی  نے آج اسٹیل کے مرکزی وزیر رام چند پرساد سنگھ کے ساتھ اسٹیل کی صنعت سے جڑے صنعت کاروں کے ساتھ پنجاب کے منڈی گووبندگڑھ میں تبادلہ خیال کے لئے ایک میٹنگ کا انعقاد کیا۔ اس میٹنگ کو آل انڈیا اسٹیل ریرولرس ایسوسی ایشن ، آل انڈیا انڈکشن فرنس ایسوسی ایشن  اور منڈی گوبند گڑھ فرنس ایسوسی ایشن  جیسے قومی اور مقامیایسوسی ایشنز کی حمایت حاصل تھی۔
اسٹیل کے مرکزی وزیر جناب رام چندر پرساد سنگھ منڈی گوبند گڑھ کھنہ،لدھیانہ اور پنجاب میں فتح گڑھ صاحب ضلع کے منڈی گوبند گڑھ میں این آئی ایس ایس ٹی کے ملحقہ علاقوں کے مقامی صنعت کاروں کےساتھ تبادلہ خیال کرتے ہوئے
اسٹیل کے مرکزی وزیر، رام چندر پرساد سنگھ پنجاب کے فتح گڑھ صاحب ضلع کے منڈی گوبندگڑھ واقع نیشنل انسٹی ٹیوٹ آف سیکنڈری اسٹیل ٹیکنالوجی  کے کیمپس میں شجرکاری کرتے ہوئے
اسٹیل کے مرکزی وزیر جناب رام چندر پرساد سنگھ نے اس بات پر زور دیا کہ سیکنڈری اسٹیل سیکٹربھارتی اسٹیل سیکٹر کا ایک بہت اہم حصہ ہے اور سال 31-2030 تک 300 ملین ٹن اسٹیل کی صلاحیت حاصل کرنے کا ہدف سیکنڈری اسٹیل سیکٹر کی فعال شرکت کے بغیرحاصل نہیں کیا جاسکتا ہے۔ اس کے علاوہ انہوں نے کہا کہ اس ہدف کو حاصل کرنے کے لیے سیکنڈری اسٹیل سیکٹر کو اپ گریڈ کرنے کی ضرورت ہے ، ساتھ ہی انہوں نے اسٹیل کی وزارت کی جانب سے اس شعبے کو مکمل تعاون فراہم کرنے کا یقین دلایا۔
جناب رام چندر پرساد سنگھ نے بتایا کہ صنعت کے لیے بہتر ماحول تیار کرنے اور از آف ڈوئنگ بزنس کے لئے موجودہ سرکار کے ذریعہ کئی ایکٹس کو غیر قانونی قرار دیا گیا ہے۔ انہوں نے کہا کہ سیکنڈری ا سٹیل سیکٹر کو خود کفیل بھارت بنانے میں اہم تعاون دینا ہوگا۔
جناب سنگھ نے نیشنل انسٹی ٹیوٹ آف سیکنڈری اسٹیل ٹیکنالوجی  کے کیمپس کا دورہ کیا اور این آئی ایس ایس ٹی کی بنیادی ڈھانچہ کی سہولیات کا جائزہ لیا اوراین آئی ایس ایس ٹی کے افسران کے ساتھ بات چیت بھی کی۔ انہوں نے شجرکاری کی اور سر سبز و شاداب ماحول کی ضرورت پر زور دیا۔
کامرس اور صنعت کی وزارتہ
مغربی بنگال اور بہار سے ، تین جی آئی تصدیق شدہ آموں کی 16 اقسام بحرین کو بھیجی گئیں
نئی دہل08جون2021: ملک کے مشرقی خطےسے آم کی برآمد کے امکانات کو ایک بڑی حمایت کی شکل میں مغربی بنگال اور بہار سے بحرین کے لئے آج سے آم کی 16 اقسام کو بھیجے جانے کا کام شروع ہوگیا ہے۔اس میں سے تین اقسام کھرسا پتی اور لکشمن بھوگ  اور جردالو  جی آئی  ان پھلوں کے تجارت وصنعت وزارت کے تحت زراعت اور ڈبہ بند خوراک ،مصنوعات برآمد ترقیاتی اتھارٹی اے پی ای ڈی اے درج شدہ ایکسپورٹر - ڈی ایم انٹر پرائزز نے بنگال اور بہار کے کسانوں سے حاصل کیا ہے اور اسے الجزیرہ گروپ بحرین نے درآمد کیا ہے۔ اے پی ای ڈی اے غیر روایتی خطوں اورریاستوں سے آم کی برآمد کو بڑھانے کے لئے کوشش کررہی ہے اور آم کی برآمد کو بڑھانے کے مقصد سے اے پی ای ڈی اے کئی ورچوئل خریدار فروخت کنندہ کانفرنس اورمیلوں کا انعقاد کررہی ہے ۔اس کے علاوہ جنوبی کوریا کو آم کی برآمد بڑھانے کے مقصدسے اے پی ای ڈی اے نے حال ہی میں سئیول میں واقع بھارتی سفارتخانے کو کوریا میں ہندوستانی تجارت کے چیمبر کے تعاون سے ایک ورچوئل خریدار فروخت کنندہ کانفرنس کا انعقاد کیا تھا۔ اے پی ای ڈی اے نے ابھی حال ہی میں برلن ، جرمنی میں بھی آم کے میلے کا انعقاد کیا تھا۔اس موسم میں بھارت نے پہلی بار آندھرا پردیش کے کرشنا اور چتور ضلع کے کسانوں سے خریدے گئے جی ای جی آئی تصدیق شدہ بنگانا پلّی اور سورن ریکھا اقسام کے 2.5 میٹرک ٹن آموں کی کھیپ غیر ممالک میں بھیجی ہے ۔ جنوبی کوریا کو برآمد کئے گئے آموں کو تروپتی آندھرا پردیش میں اے پی ای ڈی اے سے درج شدہ اورحاصل حمایت پیک ہاؤس اور واپُر ہیٹ ٹریٹمنٹ فیسلٹی میں صفائی ستھرائی کے بعد پیک کیا گیا ۔ انہیں افکو کسان خصوصی برآمداتی علاقے سے برآمد کیا گیا تھا۔ آئی اے کے ایس ای زیڈ کے ذریعہ پہلی مرتبہ کھیپ برآمد کی گئی ہے ۔آئی ای کے ایس ای زیڈ ہندوستانی زرعی کھاد تعاون تنظیم آئی ایف ایف سی او کے ماتحت یونٹ جس کی 36 ہزار سوسائٹیوں کی ایک کثیر رکنی ممبرشپ ہے۔ اس موسم میں جنوبی کوریا کو مزید آم بھیجے جانے کا امکان ہے۔ افکو کسان خصوصی برآمداتی خطہ  نے اس موسم میں 66میٹرک ٹن آم کی فراہمی کے لئے جنوبی کوریا کی میزائم کے ساتھ معاہدہ کیا ہوا ہے ۔ آموں کے معاملے میں اسے پھلوں کا راجہ بھی کہا جاتا ہے اور قدیم صحیفوں میں اسے کلک ورکش  کی شکل میں حوالہ دیا گیا ہے ۔ بھارت کی زیادہ ترریاستوں میں آم کے باغات ہیں ۔اس میں سے اترپردیش ، بہار ، آندھرا پردیش ،تلنگانہ اورکرناٹک کی اس پھل کی پیداوار میں بڑی حصہ داری ہے۔ بھارت سے آموں کی جن اقسام کو برآمد کیا جاتا ہے ، ان میں الفانسو ،کیسر ، طوطا پری اور بنگانہ پلّی اہم ہیں ۔ آم کی برآمد تین طرح سے ہوتی ہے – تازہ آم ، آم کا گودا اور آم کا رس ۔اے پی ڈی سے اندراج شدہ پیک ہاؤس سہولیات میں آموں کی دیکھ بھال اور اسے پیک کیا جاتا ہے اور اس کے بعد ہی مختلف خطوں اور ممالک میں برآمد کیا جاتا ہے ۔اس میں مشرق وسطیٰ  یوروپی یونین ، یوایس اے ،جاپان اور جنوبی کوریا شامل ہیں۔
صحت اور خاندانی بہبود کی وزارت
بہار کے وزیر صحت منگل پانڈے نے ڈاکٹر ہرش وردھن سے ملاقات کی
نئی دلّی، 13 جون/ بہار کے وزیر صحت جناب منگل پانڈے نے گزشتہ روز نرمان بھون میں صحت اور کنبہ بہبود کے مرکزی وزیر ڈاکٹر ہرش وردھن سے ملاقات کی۔ دونوں وزراء نے بہار کے مظفر پور میں ایکیوٹ انسیفلائٹس سنڈروم  یعنی شدید گردن توڑ بخار اور بہار کے گیا میں جاپانی انسیفلائٹس  یعنی جاپانی گردن توڑ بخار کے واقعات میں حالیہ اضافے پر تبادلہ خیالات کیا۔ جناب اشونی کمار چوبے، وزیر مملکت  اور وزارت صحت کی سیکریٹری محترمہ پریتی سودن بھی اس موقع پر میٹنگ میں موجود تھیں۔
ڈاکٹر ہرش وردھن نے مشورہ دیا کہ ایک بیداری مہم چلائے جانے کی فوری ضرورت ہے خاص طور پر واقعات میں اضافے والے اضلاع میں، تاکہ والدین، دیکھ بھال کرنے والے اور دیگر عام لوگ بچوں کو نزدیکی پی ایچ سی میں علاج کے لئے بر وقت لے جانے کی ضرورت کو سمجھیں، اس سے پہلے کہ بچہ تشویش ناک صورت حال اختیار کرے۔
مرکزی وزیر صحت نے مطلع کیا کہ وزارت کے افسران صورت حال کی با قاعدہ نگرانی کر رہے ہیں اور انہوں نے بہار کے وزیر صحت کو ہر ممکن امداد کی یقین دہانی کرائی۔
ڈاکٹر ہرش وردھن نے مزید بتایا کہ تمام بچوں کو آئی سی ڈی ایس آنگن واڑی مراکز کے ذریعہ خوراک تقسیم کی جا رہی ہے اور غیر سرکاری اداروں کے ذریعہ گرم کھانا تقسیم کیا جا رہا ہے جس سے ان اضلاع کے بچوں کو تغذ یہ بخش خوراک کی سطح میں اضافہ کرنے میں مدد ملے گی۔
U. 2457
(Visitor Counter : 25
وزیراعظم کا دفتر
وزیر اعظم نے کاروار میںطیارہ بردار جہاز کے لئے نو تعمیر شدہ گودی میں پہلی بار آئی این ایس وکرانت کے کامیابی کے ساتھ لنگرانداز ہونے کی ستائش کی
وزیر اعظم نے کاروار میں طیارہ بردار جہاز کے لئے نو تعمیر شدہ گودی میں پہلی بار آئی این ایس وکرانت کے کامیابی کے ساتھ لنگرانداز ہونے کی ستائش کی ہے۔
ہندوستانی بحریہ کے ایک ٹویٹ کے جواب میں وزیر اعظم نے ٹویٹ کیا:
’’غیرمعمولی!‘‘
کوئلے کی وزارت
بھارت میں پے رول رپورٹنگ – روزگار کا ایک رسمی تناظر
نئی دہلی۔25؍جون۔اعداد وشمار اور پروگرام پر عمل درآمد کی وزارت کے تحت اعداد وشمار کے قومی دفتر  نے ملک کے روزگار کا مستقبل کاخاکہ جاری کیا ہے جس میں ستمبر 2017 سے اپریل 2019 تک کے عرصے کو شامل کیا گیا ہے۔ یہ خاکہ کچھ خاص میدانوں میں پیش رفت کے جائزے کے لئے منتخب سرکاری ایجنسیوں میں دستیاب انتظامی ریکارڈس پر منبی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔اس ۔ ع ن
U-2579
(Visitor Counter : 27
وزیراعظم کا دفتر
بینکاک میں آسیان۔ ہند سربراہ اجلاس سے الگ وزیراعظم کی دو فریقی میٹنگ
نئی دہلی، 3 نومبر 2019، وزیراعظم جناب نریندر مودی نے آج تھائی لینڈ کے وزیراعظم جناب پریوت چان او چا اور انڈونیشیا کے صدر جوکو ویدودو سے علیحدہ ملاقات کی۔
وزیراعظم جناب نریندر مودی نے کہا کہ انہوں نے دونوں ملکوں کے درمیان باہمی تعاون کو وسعت دینے کے طور طریقوں کے بارے میں رہنماؤں کے ساتھ تبادلہ خیال کیا۔
اپنی ان ملاقاتوں کے بارے میں ٹوئٹ کرتے ہوئے وزیراعظم نے کہا کہ ......تاکہ وزیراعظم پریوت چان اوچا کے ساتھ میٹنگ شاندار رہی۔ ہم نے ہندوستان اور تھائی لینڈ کے درمیان تعاون کو وسعت دینے کے طریقوں کے بارے میں بات چیت کی۔ میں نے عوام اور تھائی لینڈ کی حکومت کی طرف سے بہترین ضیافت کے لئے ان کا شکریہ بھی ادا کیا ہے۔
صدر جوکو وی سے مل کر خوشی ہوئی۔ آج ہماری بہت سارے موضوعات پر بات چیت ہوئی۔ہم نے تجارت اور ثقافت جیسے شعبوں میں ہندوستان اور انڈونیشیا کے درمیان تعاون کو وسعت دینے کے طور طریقوں پر تبادلہ خیال کیا۔
۔۔۔۔۔۔۔۔۔۔۔
م ن۔م م ۔ن ا۔
U- 4916
(Visitor Counter : 69
بجلی کی وزارت
پی ایف سی کا ٹیکس کے بعد مجموعی منافع 2021 کی پہلی سہ ماہی سے 28 فیصد بڑھا
نئی دہلی، 12/اگست2021 ۔ توانائی کی وزارت کے تحت بھارتی مالی ادارہ پاور فائیننس کارپوریشن لمیٹڈ کا ٹیکس کے بعد اسٹینڈ ایلون پرافٹ مالی سال 2021 کی پہلی سہ ماہی کے مقابلے 34 فیصد بڑھ گیا۔ پہلی سہ ماہی کے نتائج کے اہم نکات درج ذیل ہیں:
اسٹینڈ ایلون:
سال 2021 کی پہلی سہ ماہی سے 34 فیصد بڑھے ٹیکس کے بعد اسٹینڈ ایلون پرافٹ 2021 کی پہلی سہ ماہی کے 1700 کروڑ روپئے کے مقابلے میں 2022 کی پہلی سہ ماہی میں پی اے ٹی 2274 کروڑ روپئے رہا۔
سال 2021 کی پہلی سہ ماہی سے 15 فیصد زیادہ ہوئی مجموعی سودی آمدنی 2021 کی پہلی سہ ماہی کے 3073 کروڑ روپئے کے مقابلے میں 2022 کی پہلی سہ ماہی میں 3525 کروڑ روپئے رہی مجموعی سودی آمدنی۔
فی شیئر 2.25 روپئے کا عبوری منافع کا اعلان کیا گیا۔
منافع میں اضافہ کے سبب 2022 کی پہلی سہ ماہی میں پی ایف سی کا نیٹ ورتھ 17 فیصد بڑھ کر 54739 کروڑ روپئے ہوگیا، جو 2021 کی پہلی سہ ماہی میں 46940 کروڑ روپئے تھا۔
30 جون 2021 کو کمپنی کا کیپٹل ایڈیکوئیسی ریشیو 20 فیصد کی سطح کو عبور کرتے ہوئے 21.16 فیصد سی آر اے آر ہوگیا۔ کیپٹل ایڈیکوئیسی مجوزہ ریگولیٹری لمٹ پر ایک کمفورٹیبل سطح ہے۔
توازن کو بہتر بنانے کے مقصد سے، اسٹیج III  اثاثہ جات پر پروویژننگ کوریج 65 فیصد تک بڑھا دیا گیا ہے، اس سے پہلے کے تین سال میں مجموعی این پی اے 2 فیصد کی نچلی سطح پر پہنچ گیا۔
303758 کروڑ روپئے کے بجٹ کے ساتھ تجویز شدہ ڈسٹری بیوشن سیکٹر اسکیم کو آگے بڑھنے کے لئے اہم پیشہ ورانہ مواقع دستیاب کرائے ہیں۔ ہماری ذیلی آر ای سی کے ساتھ پی ایف سی کو اسکیم کے نفاذ کو آسان بنانے کے لئے نوڈل ایجنسی مقرر کیا گیا ہے۔
کنسولیڈیٹیڈ
سال 2021 کی پہلی سہ ماہی سے ٹیکس کے بعد کنسولیڈیٹیڈ پرافٹ 28 فیصد بڑھ گیا ہے۔ 2021 کی پہلی سہ ماہی کے 3557 کروڑ روپئے سے بڑھ کر 2022 کی پہلی سہ ماہی میں پی اے ٹی 4555 کروڑ روپئے ہوگیا۔
سال 2021 کی پہلی سہ ماہی سے آپریشنز سے کنسولیڈیٹیڈ ریوینیو 12 فیصد بڑھ گیا۔ 2021 کی پہلی سہ ماہی کے 16914 کروڑ روپئے سے 2022 کی پہلی سہ ماہی میں کنسولیڈیٹیڈ ریوینیو 18965 کروڑ روپئے کی سطح پر پہنچ گیا۔
لون ایسیٹ بک 9.5 فیصد بڑھ گئی – 2021 کی پہلی سہ ماہی کی 684383 کروڑ روپئے کے مقابلے میں 2022 کی پہلی سہ ماہی میں لون ایسیٹ بک بڑھ کر 749373 کروڑ روپئے ہوگئی۔
اسٹریسڈ ایسیٹ کے حل کے سبب کنسولیڈیٹیڈ نیٹ این پی اے ریشیو کم ہوکر 2022 کی پہلی سہ ماہی میں 1.80 فیصد رہ گیا، جو 2021 کی پہلی سہ ماہی میں 3.15 فیصد تھا۔
آتم نربھر بھارت ابھیان کے تحت ڈسکومس کو لیکویڈیٹی سپورٹ
بھارت سرکار کے ذریعے اعلان کردہ آتم نربھر ڈسکومس لیکویڈیٹی سپورٹ کے تحت پی ایف سی اور اس کی ملحقہ آر ای سی نے ابھی تک کل 135537 کروڑ روپئے منظور کئے اور 79678 کروڑ روپئے تقسیم کئے۔
تعاون کی وزارت
بنیادی زرعی قرض سوسائٹیوں کو خود کار بنانا
امدادی باہمی کے وزیر جناب امت شاہ نے آج راجیہ سبھا میں ایک سوال کے تحریری جواب میں بتایا کہ ملک بھر میں 63,000 بنیادی زرعی قرض سوسائٹیوں / وسیع میدان کثیر المقاصدسوسائٹیز / کاشتکار خدمت سوسائٹیز  کے کمپیوٹرائزیشن کے لیے مرکزی طور پر اسپانسر شدہ پروجیکٹ جس پر کل مالیاتی اخراجات 2,516 کروڑ روپے ہیں اور جو 29 جون 2022 کو کابینہ کمیٹی برائے اقتصادی امور  کی طرف سے منظور کیا گیا ہے ، زیر نفاذ ہے۔
فی الحال، ریاستوں/ مرکز کے زیر انتظام علاقوں سے 54,752 پی اے سی ایس/ایل اے ایم پی ایس/ایف ایس ایس کے کمپیوٹرائزیشن کی تجویز موصول ہوئی ہے اور مرکزی حصہ جس کی رقم 201.18 کروڑ روپے ہے، ہارڈ ویئر کی خریداری، میراثی ڈیٹا کی ڈیجیٹلائزیشن اور سپورٹ سسٹم کے قیام کے لیے جاری کی گئی ہے۔ پراجیکٹ مانیٹرنگ یونٹس  کو مرکزی اور ریاستی سطحوں پر این اے بی اے آر ڈی نے قائم کیا ہے۔ نابارڈ کے ذریعہ منتخب کردہ قومی سطح کے پروجیکٹ سافٹ ویئر وینڈر  کے ذریعہ سافٹ ویئر کی ترقی شروع کردی گئی ہے۔
اس پروجیکٹ میں تمام فنکشنل پی اے سی ایس کو ای آر پی  پر مبنی مشترکہ سافٹ ویئر پر لانا شامل ہےجو انہیں اسٹیٹ کوآپریٹو بینکوں  اور ڈسٹرکٹ سینٹرل کوآپریٹو بینکوں  کے ذریعے نابارڈ کے ساتھ جوڑےگاجس سے ادا کیے گئے قرض کی باز ادائگی کے بارے میں توازن برقرار رکھنے میں بھی مدد ملے گی۔
امداد باہمی کی وزارت نے ریاستوں/ مرکز کے زیر انتظام علاقوں اور متعلقہ اسٹیک ہولڈرز کے ساتھ مشاورت سے، پی اے سی ایس کے لیے ماڈل بائی لاز تیار کیے ہیں تاکہ کثیر المقاصد امداد باہمی سوسائٹیز بننے کے لیے ان کی سرگرمیوں کو متنوع بنایا جا سکے۔ 05جنوری 2023 کو تمام ریاستوں/مرکز کے زیر انتظام علاقوں کو پی اے سی ایس کے ذریعے اپنانے کے لیے ماڈل بائی لاز کو مشتہر کیا گیا ہے اور ان کے متعلقہ ریاستی کوآپریٹو سوسائٹیز ایکٹ کے تابع کر دیا گیا ہے۔ ماڈل بائی لاز پی اے سی ایس کو 25 سے زیادہ کاروباری سرگرمیاں انجام دینے کے قابل بنائے گا جیسے ڈیری، ماہی گیری، خوراک اناج کا ذخیرہ، ایل پی جی/سی این جی/پیٹرول/ڈیزل کی تقسیم، کامن سروس سینٹرز، فیئر پرائس شاپس ، کمیونٹی ایریگیشن، کاروبارسے متعلقہ سرگرمیاں وغیرہ۔ مشترکہ قومی سافٹ ویئر ماڈل بائی لاز میں مذکور تمام سرگرمیوں کی حمایت کرے گا جس میں پی اے سی ایس کے ذریعے کھاد، بیج وغیرہ جیسی ان پٹس کی فراہمی شامل ہے۔
تاہم زرعی قرضوں کی معافی وزارت امداد باہمی کے دائرہ کار میں نہیں آتی ہے۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 2794
(Visitor Counter : 41
نوجوانوں کے امور اور کھیل کود کی وزارت
انوراگ سنگھ ٹھاکر نے موٹے اناج پر خصوصی ایپی سوڈ کے ساتھ فٹ انڈیا صحتمند ہندوستان ٹاک سیریز کا آغاز کیا
آئیے صحتمند غذا لیں، باقاعدگی سے ورزش کریں اور فٹ رہیں: جناب انوراگ ٹھاکر
جھلکیاں:
جناب انوراگ ٹھاکر نے فٹ انڈیا صحتمند ہندوستان آئیکون کے ساتھ ایک خصوصی سیشن کیا، جہاں انہوں نے فٹنس، صحتمند کھانے کے چارٹ، بزرگ شہریوں کی ضروریات اور ہماری روزمرہ کی زندگی میں موٹے اناج کی اہمیت کے بارے میں خصوصی سیشن پر تبادلہ خیال کیا۔
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے اتوار، 15 جنوری کو موٹے اناج پر ایک خصوصی ایپی سوڈ کے ساتھ فٹ انڈیا کی صحت مند ہندوستان ٹاک سیریز کا آغاز کیا۔
خصوصی تعارفی خاکہ کے ایپی سوڈ کے دوران وزیر موصوف نے فٹ انڈیا صحتمند ہندوستان آئیکون کے ساتھ ایک خصوصی سیشن کیا، جہاں انہوں نے فٹنس، ایک صحت مند کھانے کے چارٹ، بزرگ شہریوں کی ضروریات اور ہماری روزمرہ کی زندگی میں موٹے اناج کی اہمیت کے بارے میں خصوصی سیشن پر تبادلہ خیال کیا۔
یہ سیریز، نامور فٹنس ماہرین اور فٹ انڈیا آئیکون کا ایک آن لائن ٹاک شو 22 جنوری سے 12 مارچ 2023 تک جاری رہے گا اور ہر اتوار کو صبح 11 بجے فٹ انڈیا کے آفیشیل یوٹیوب اور انسٹاگرام ہینڈلز پر نشر کیا جائے گا۔
تعارفی خاکہ کے پروگرام کے دوران وزیر موصوف نے ایسی شاندار مہم کے لیے فٹ انڈیا کے تمام ماہرین اور آئیکنز کی تعریف کی اور کہا کہ‘‘70 سال کی عمر میں ہم ایک صحت مند جسم کی خواہش رکھتے ہیں، پھر کیوں نہ ہم چھوٹی عمر سے اپنی صحت کا خیال رکھنا شروع کر دیں؟ آئیے پیشہ ور افراد سے علم حاصل کریں، صحت مند کھائیں، باقاعدگی سے ورزش کریں اور فٹ رہیں۔ جیسے ہی ہم لوگوں کو آگاہ کریں گے، بہت بڑا فرق آئے گا اور مجھے پورا یقین ہے کہ یہ شو لوگوں کی زندگیوں میں تبدیلی لائے گا۔’’
عزت مآب وزیر اعظم جناب نریندر مودی کے ایک فٹ ملک بنانے کے وژن کو مدنظر رکھتے ہوئے فٹ انڈیا صحت مند ہندوستان کا مقصد تمام عمر کے گروپوں، خاص طور پر بزرگ شہریوں میں فٹنس، صحت مند کھانے اور ذہنی تندرستی کی اہمیت کو فروغ دینا ہے۔
اقوام متحدہ کی جنرل اسمبلی نے سال 2023 کو ‘موٹے اناج کا بین الاقوامی سال’  قرار دیا ہے۔ یہ حکومت ہند کی پہل ہے جس کی وجہ سے دنیا بھر کے 70 سے زیادہ ممالک کی حمایت کے ساتھ اقوام متحدہ کی قرارداد منظور کی گئی ہے۔ حکومت ہند آئی وائی او ایم 2023 کو ایک عوامی تحریک بنانے کے لئے کوشش کررہی ہے، تاکہ ہندوستانی موٹےاناج، اس سے تیار کی گئی غذائی اشیاء اور ویلیو ایڈڈ چیزوں کو عالمی سطح پر قبول کیا جائے۔
فٹ انڈیا صحت مند ہندوستان کے پینلسٹس میں لیوک کوٹنہو ، ریان فرنینڈو ، ہینا بھیمانی  اور سنگرام سنگھ  شامل ہیں۔
موٹے اناج کی اہمیت کے بارے میں بات کرتے ہوئے غذائیت کے ماہر ریان فرنینڈو نے کہا کہ ‘‘60 فیصد خواتین میں ہیموگلوبن کی کمی ہوتی ہے لیکن موٹے اناج کا استعمال اس کمی کو پورا کر سکتا ہے۔ راگی میں ایک ایسی چیز ہے جسے فینولک ایسڈ کہتے ہیں جو ایک بہت ہی طاقتور سپر اینٹی آکسیڈنٹ ہے جو پٹھوں کے نقصان کو ٹھیک کرتا ہے اور میری کتاب میں موٹے اناج نئے سپر ہیروز بننے جا رہے ہیں۔’’
پہلوان سنگرام سنگھ نے مزید کہا کہ ‘‘فٹ انڈیا صحت مند ہندوستان پروگرام حکومت کا ایک بہت اچھا اقدام ہے جس سے سب کو فائدہ پہنچے گا۔ اگر ہم سب موٹے اناج کا استعمال شروع کر دیں تو بیماریاں ہمارے ملک سے 99.9 فٹ دور ہو جائیں گی اور بہت جلد ہم ایک صحت مند اور کھیلوں والا ملک بن جائیں گے۔’’
تعارفی خاکہ کے مکمل ایپی سوڈ کے لیے یہاں کلک کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 80
شہری ہوابازی کی وزارت
اے اے آئی نے سال 21-2020 میں 50 سال کی مدت کے لیے پبلک پرائیویٹ پارٹنرشپ  کے تحت آپریشنز، مینجمنٹ اور ڈیولپمنٹ کے لیے چھ ہوائی اڈوں کو منظوری دی
بولی لگانے والوں کی تکنیکی اور مالی صلاحیت کا جائزہ لے کر مسابقتی بولی کے عمل کے ذریعے مراعات یافتگان کا انتخاب کیا گیا ہے
ائیرپورٹس اتھارٹی آف انڈیا  نے چھ ہوائی اڈوں یعنی احمد آباد، جے پور، لکھنؤ، گوہاٹی، ترواننت پورم اور منگلورو کو 2021-2020 میں 50 سال کی مدت کے لیے پبلک پرائیویٹ پارٹنرشپ  کے تحت آپریشنز، مینجمنٹ اور ڈیولپمنٹ کے لیے منظوری دی ہے۔ چھ ہوائی اڈوں کے پی پی پی کے لین دین کی شرائط و ضوابط کا فیصلہ سیکرٹریوں کے بااختیار گروپ  نے کیا جس کی صدارت نیتی آیوگ کے سی ای او نے کی جس میں وزارت خزانہ  کے سیکرٹریز بھی شامل تھے۔ لہذا، وزارت خزانہ اور نیتی آیوگ فیصلہ سازی کے عمل کا حصہ تھے اور ای جی او ایس نے چھ ہوائی اڈوں کی پی پی پی کے لیے بولی لگانے کے عمل کو حتمی شکل دی۔
مزید مسابقت کو یقینی بنانے اور بولی لگانے والوں کو زیادہ رعایت دینے کے لیے، دوسروں کے درمیان درج ذیل شرائط رکھی گئی تھیں۔
- ایئرپورٹ کا کوئی پیشگی تجربہ نہیں ۔
- ہوائی اڈوں کی تعداد پر کوئی حد نہیں ہے جس کے لیے کوئی حصہ لینے والا ادارہ بولی لگا سکتا ہے۔
- ریونیو شیئرنگ کے بجائے بولی کے پیرامیٹر کے طور پر فی مسافر فیس۔
بولی لگانے والوں کی تکنیکی اور مالی صلاحیت کا جائزہ لے کر مسابقتی بولی کے عمل کے ذریعے مراعات یافتگان کا انتخاب کیا گیا ہے۔ ای جی او ایس کے فیصلے پر غور کیا گیا اور متعلقہ مسائل پر تفصیلی غور و خوض کے بعد پبلک پرائیویٹ پارٹنرشپ اپریزل کمیٹی  نے تجویز کی سفارش کی۔ پی پی پی اے سی نے، جس میں نیتی آیوگ، محکمہ اخراجات، محکمۂ قانونی امور، شہری ہوا بازی کی وزارت اور اے اے آئی کے اراکین پر مشتمل اقتصادی امور کے سیکریٹری کی صدارت میں 11.12.2018 کو منعقدہ اپنی میٹنگ میں کل پروجیکٹ لاگت  کے معاملے پر غور کیا گیا۔ اس تجویز پر کہ ٹی پی سی کا تخمینہ پہلے سے لگایا جانا چاہئے، پی پی پی اے سی نے واضح کیا کہ 50 سال کی مجوزہ رعایتی مدت میں ٹی پی سی پر کام کرنا ممکن نہیں ہے کیونکہ یہ کنسیشنر کی طرف سے جائزہ کی مانگ کی بنیاد پر منحصر ہوگا۔ پی پی پی اے سی کی طرف سے یہ بھی واضح کیا گیا کہ تمام حکمت عملی کے مطابق کوئی ایک سائز نہیں ہے اور ٹی پی سی کے لحاظ سے نہیں بلکہ انوکھے انداز میں ادائیگی کا خیال رکھا گیا ہے۔
یہ اطلاع شہری ہوا بازی کی وزارت میں وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں دی۔
وزارت دفاع
بحریہ کی کمانڈروں کی کانفرنس مکمل
نئی دہلی، 11 مئی 2018/ بحریہ کی کمانڈروں کی 2018 کی پہلی ششماہی کانفرنس آج مکمل ہوگئی۔ اس چار روزہ کانفرنس میں بہت سے موضوعات پر تبادلہ خیال کیا گیا ۔ کانفرنس کا افتتاح رکشا منتری محترمہ نرملا سیتا رمن نے کیا جنہوں نے یہ کہتے ہوئے مباحثہ کا موضوع طے کیا کہ ہندستانی بحریہ ایک ایسی فورس ہے جسے بھارت بحرالکاہل علاقہ میں کام میں لایا جانا چاہئے۔ رکشا منتری نے بحریہ کے کمانڈروں کو یہ یقین بھی دلایا کہ جہاز بردار ہیلی کاپٹروں ، بیڑے کی مدد کرنے والے بحری جہازوں اور آبدوزوں کے کام کرنے کے معاملہ جو فرق ہے اسے حکومت رفتہ رفتہ ختم کردے گی۔ انہوں نے بحریہ کے طویل مدتی منصوبوں کے لئے جو ہندستان بحرالکاہل علاقے کی کلیدی نوعیت کی صورتحال کو نظر میں رکھتے ہوئے مرتب کئے گئے ہیں ، حمایت کا اظہار بھی کیا۔ بحریہ کے لئے دیسی جانکاری سے تیار کئے گئے دوسرے طیارہ بردار جہاز کی منظوری پر بھی تبادلہ خیال کیا گیا۔ یہ پروجیکٹ جہاز سازی کے دوسرے پروجیکٹو ں کے ساتھ پہلے ہی زیر عمل ہے۔ ان میں مائن کاؤنٹر میزر ویسلز  لینڈنگ پلیٹ فار م ڈاک  اتھلے پانی میں کام کرنے والا آبدوز شکن طیارہ ڈائیونگ سپورٹ ویسلز اور جائزہ لینے والے جہاز شامل ہیں ، جو حکومت کے میک ان انڈیا پروگرام میں بڑے مدد گار ثابت ہوئے ہیں۔
جہاز سازی کے ہندستانی کارخانوں میں جہاز سازی کے بڑے پروجیکٹ جو نجی اور سرکاری دونوں طرح کے ہیں ، ان کارخانوں میں روزگار کے مواقع پیدا کرنے کا باعث بنتے ہیں۔ اس کے علاوہ بہت چھوٹے ۔ چھوٹے اور درمیانہ درجے کے کارخانوں کی بھی حوصلہ افزائی ہوتی ہے کہ وہ دیسی ٹکنالوجیوں کو فروغ دیں اور ان بڑ ے جہاز سازی کے پروجیکٹ کی مدد کے سلسلہ میں سامان تیار کرنے والے یونٹ تیار کرے۔ بحریہ کو دیسی سازو سامان سے مزین کرنے کا 15 سالہ منصوبہ جو بحریہ نے 2015 میں مرتب کیا تھا اس نے ہندستانی صنعت کے لئے بنیادی ڈھانچہ، صلاحیت سازی اور روزگار کے مواقع پیدا کرنے میں مدد کی ہے۔
کانفرنس میں بحریہ کے مشن پر مبنی جہاز تعینات کرنے کے کام کا بھی جائزہ لیا گیا۔ اس جائزہ کا مقصد آئی او آر کے اندر اہم شعبوں میں آئی این جہاز وں اور طیاروں کو تعینات کرنے سے حاصل ہونے والے فاہدہ کو زیادہ سے زیادہ کرنا تھا۔ دوسری بحریہ افواج کے ساتھ اطلاعات کا تبادلہ کرنے جیسے اقدامات اور باہمی مشقوں جیسے دفاعی حکمت عملی کے اقدامات کو یکجا کرنے اور جہازوں کی تعیناتی کی جگہ دوروں پر آنے جانے جیسے پروگرام بھی شروع کئے جانے کا منصوبہ بنایا گیا ہے۔
بحریہ کے کمانڈروں نے اعلی اقتصادی مشیر جناب اروند سبرامنین اور فوج اور فضائیہ کے سربراہوں سے بھی بات چیت کی۔ بحری کمانڈروں کی اگلی کانفرنس اس سال بعد میں اکتوبر –نومبر میں منعقد ہونے کی امید ہے۔
۔۔۔۔۔۔۔۔۔۔۔
U- 2525
(Visitor Counter : 38